Nagy szerepe volt a jelenleg is használatos sakkvilágbajnoki rendszer kialakításában, amely szerint a világbajnoki címet páros mérkőzésen kell eldönteni, ahol a kihívó személyét azt megelőző versenyeken kell kiválasztani. Ezzel a megoldással élesen szembehelyezkedett az akkor regnáló világbajnok Alekszandr Aljechin, és bevezetésére csak Aljechin halála után, a FIDE 1946-os hágai kongresszusán elhatározott elvek szerint az 1951-es sakkvilágbajnokságtól kezdődően került sor. A férfi és női sakkvilágbajnokságok esetén egyaránt azt az elvet követte, hogy azokat a FIDE égisze alatt kell megrendezni.